CELEX: 62021CN0541
Language: mt
Date: 2021-08-30 00:00:00
Title: Kawża C-541/21 P: Appell ippreżentat fit-30 ta’ Awwissu 2021 minn Joëlle Mélin mis-sentenza mogħtija mill-Qorti Ġenerali (Il-Ħames Awla) fit-30 ta’ Ġunju 2021 fil-Kawża T-51/20 Mélin vs Il-Parlament

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/14
            
         
      Appell ippreżentat fit-30 ta’ Awwissu 2021 minn Joëlle Mélin mis-sentenza mogħtija mill-Qorti Ġenerali (Il-Ħames Awla) fit-30 ta’ Ġunju 2021 fil-Kawża T-51/20 Mélin vs Il-Parlament
      (Kawża C-541/21 P)
      (2022/C 24/19)
      Lingwa tal-kawża: il-Franċiż
      
         Partijiet
      
      
         Appellanti: Joëlle Mélin (rappreżentant: F. Wagner, avukat)
      
         Parti oħra fil-proċedura: Il-Parlament Ewropew
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali tal-Unjoni Ewropea tat-30 ta’ Ġunju 2021 fil-Kawża T-51/20 Mélin vs Il-Parlament;
               
            
                  —
               
               
                  tiddikjara ammissibbli l-eċċezzjoni ta’ illegalità u tgħid li huma illegali l-Artikolu 33(1) u (2) u l-Artikolu 68(1) u (2) tal-Mesures d’Application du Statut des Députés (il-Miżuri ta’ Applikazzjoni tar-Regolamenti tal-Membri tal-Parlament, iktar ’il quddiem il-“MASD”);
               
            
                  —
               
               
                  tikkonstata n-nuqqas ta’ bażi legali tad-deċiżjoni tas-Segretarju Ġenerali tas-17 ta’ Diċembru 2019 u tannullaha;
               
            Prinċipalment:
      
                  —
               
               
                  tikkonstata li Joëlle Mélin ipproduċiet il-prova ta’ xogħol tal-assistenta tagħha skont l-Artikolu 33(1) u (2) tal-MASD u l-ġurisprudenza tal-Qorti tal-Ġustizzja tal-Unjoni Ewropea;
               
            Konsegwentement,
      
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tas-17 ta’ Diċembru 2019, innotifikata bl-ittra Nru D202484 fid-data tat-18 ta’ Diċembru 2019, meħuda b’applikazzjoni tal-Artikolu 68 tad-Deċiżjoni 2009/C 159/01 tal-uffiċċju tal-Parlament Ewropew tad-19 ta’ Mejju u tad-9 ta’ Lulju 2008“dwar miżuri ta’ applikazzjoni tar-Regolamenti tal-Membri tal-Parlament Ewropew” emendata li tikkonstata dejn tal-appellanti fl-ammont ta’ EUR 130 339,35 abbażi tal-ammonti mħallsa indebitament fil-kuntest tal-assistenza parlamentari u li timmotiva l-irkupru tiegħu;
               
            
                  —
               
               
                  tannulla n-nota ta’ debitu Nru 2019-2081 li tinforma lill-appellanti li ġie kkonstatat dejn min-naħa tagħha skont id-deċiżjoni tas-Segretarju Ġenerali tas-17 ta’ Diċembru 2019, irkupru tas-somom imħallsa indebitament abbażi tal-assistenza parlamentari, applikazzjoni tal-Artikolu 68 tal-MAS u tal-Artikoli 98 sa 101 tar-Regolament Finanzjarju;
               
            
                  —
               
               
                  tikkundanna lill-Parlament Ewropew għall-ispejjeż kollha
               
            
         Aggravji u argumenti prinċipali
      
      L-appellanti tinvoka aggravju intitolat “KSUR MILL-QORTI ĠENERALI TAD-DRITT TAL-UNJONI – ŻBALL TA’ LIĠI U ŻBALL TA’ KWALIFIKA TAN-NATURA ĠURIDIKA TAL-FATTI – ŻBALL MANIFEST TA’ EVALWAZZJONI – ŻNATURAMENT TA’ SENTENZA”, li hija taqsam f’żewġ kapitoli, l-ewwel wieħed relatat mal-eċċezzjoni ta’ illegalità mqajma fl-ewwel istanza u mal-analiżi tal-ewwel motiv mill-Qorti Ġenerali u t-tieni wieħed relatat mal-mertu u mal-analiżi tat-tielet motiv mill-Qorti Ġenerali.
      Fil-kuntest tal-ewwel kapitolu, l-appellanti tqajjem eċċezzjoni ta’ illegalità u ssostni li l-Artikolu 33(1) u (2) u l-Artikolu 68(1) u (2) tal-MASD ma josservawx il-prinċipji ta’ ċertezza legali u ta’ aspettattivi leġittimi. L-argumenti invokati mill-appellanti fil-kuntest tat-tieni kapitolu ma jikkonċernawx l-evalwazzjoni mill-Qorti Ġenerali tal-fatti kkritikati mis-Segretarju Ġenerali.